千分率

千分率，用來表達比例同埋分數，可以方便比較。方法係將比例／分數化成用1000做分母嘅分數，然後攞個分子出來，呢個就係千分率。例如，1‰即係千分之一，等如1/1000=0.001。而1/300就變成3.333‰。用千分率來表示分數，因為分母都係1000，所以可以直接比較數值，唔使再通分母咁麻煩。舉個例：只要比較3.333 < 4就知：3.333‰< 4‰。

同常用嘅百分率比較，要表達好細嘅比例嘅時候，用千分率會方便一啲。例如出生率同死亡率，通常都係細過10‰嘅，譬如係5‰，換咗用百分率表示，就會變成「0.5%」，無論係寫定係講，都要加「零點」，麻煩好多。

「‰」呢個符號，係由百分率嘅「%」符號發展出來嘅。

算術